b'\n_START_ARTICLE_\nGleditsch/Wilkes-saken\n_START_PARAGRAPH_\nGleditsch/Wilkes-saken fra 1982, dreide seg om \xc2\xabto fredsforskeres utgivelse av en forskningsrapport basert p\xc3\xa5 innsamling av opplysninger fra \xc3\xa5pne kilder og senere sammenstilling av dem til et helhetsbilde som utgjorde en hemmelighet \xe2\x80\x93 puslespilldoktrinen\xc2\xbb. Lyttestasjoner i Nord-Norge, og deres betydning, var hemmeligheten som ble avsl\xc3\xb8rt. (Saken er blitt forvekslet_NEWLINE_med Loran C-saken, som dreide seg om offentliggj\xc3\xb8ring av eksistensen til radiosendere brukt til navigasjon.)_NEWLINE_Nils Petter Gleditsch og Owen Wilkes ble d\xc3\xb8mt for overtredelse av straffelovens paragraf 90 og 91, med betinget fengselsstraff, bot og saksomkostninger .\n_START_SECTION_\nBakgrunnen\n_START_PARAGRAPH_\n\xc2\xabFram til 1976 ble det betraktet som en hemmelighet at den milit\xc3\xa6re etterretningstjenesten i Norge drev avlytting av radiosignaler. I telefonkatalogen kunne en imidlertid finne seks stasjoner som var f\xc3\xb8rt opp under \xc2\xabForsvarets radiostasjon\xc2\xbb. Fire av disse stasjonene l\xc3\xa5 i Finnmark, to meget n\xc3\xa6r grensen til Sovjetunionen. If\xc3\xb8lge den statlige eiendomsfortegnelsen ligger disse stasjonene under sentrale forsvarsmyndigheter og ikke under Forsvarets Fellessamband eller de enkelte v\xc3\xa5pengrenene. De sivilt ansatte ved disse stasjonene er fagorganisert i en spesiell avdeling av Norsk Tjenestemannslag, separat fra den avdelingen som organiserer andre sivilt ansatte i Forsvaret. Og endelig: den milit\xc3\xa6re etterretningstjenesten i Sverige som driver radioavlytting, heter Forsvarets Radioanstalt. Kombinerer en disse opplysningene - eller bare en del av dem - er det vanskelig \xc3\xa5 unng\xc3\xa5 den slutning at disse seks stasjonene driver med radioavlytting\xc2\xbb, skrev O.Wilkes og N.P.Gleditsch if\xc3\xb8lge nettstedet tidsskrift.dk.'